Suchinthana/ta-wikipedia huggingface dataset:
குலாபோ சபேரா

குலாபோ சபேரா (Gulabo Saberi )(குலாபோ அல்லது தன்வந்த்ரி ) இவர் இந்தியாவின் ராஜஸ்தானைச் சேர்ந்த நடனக் கலைஞர் ஆவார். குலாபோ ராஜஸ்தானின் அஜ்மீர் மாவட்டத்தில் உள்ள ஒரு சிறிய கிராமமான கோட்டாவில் நாடோடிகளான கல்பேலியா சமூகத்தில்  தனது பெற்றோரின் ஏழாவது குழந்தையாக 1960இல் பிறந்தார். குலாபோ சபேராவின் வாழ்க்கை இவரது சமூகத்தில் உள்ள மற்ற சிறுமிகளிடமிருந்து வேறுபட்டதல்ல. இவர் பிறந்த ஒரு மணி நேரத்திலேயே உயிருடன் புதைக்கப்பட்டு, பின்னர் இவருடைய அத்தையால் மீட்கப்பட்டார். குலாபோ சபேரா பிற்காலத்தில் ஒரு பிரபல நடனக் கலைஞரானார். இவருக்கு குலாபோ என்று செல்லப்பெயர் சூட்டப்பட்டது. டிட்டி ராபினின் இசைப் பணிகளில் இவர் மிகவும் சுறுசுறுப்பாக பணியாற்றி வருகிறார்.

பெயர் 
தன்தேராசு என்ற இடத்தில் இவர் பிறந்ததால் இவருக்கு இவரது குடும்பத்தினர் தன்வந்தி என்று பெயரிட்டனர். ஆனால் இவர் மோசமாக நோய்வாய்ப்பட்ட பிறகு, இவரது பெயர் குலாபி என்று மாற்றப்பட்டது. இவர் அந்த நிகழ்வைப் பற்றி பின்வருமாறு கூறுகிறார், “மருத்துவர்கள் என்னை இறந்துவிட்டதாக அறிவித்தனர், ஆனால் நான் உயிர் பிழைத்தபோது, ​​அஜ்மீரில் உள்ள தர்காவில், என் மார்பில் ரோஜா வைக்கப்பட்டு, என் தந்தை எனக்கு குலாபி என்று பெயரிட்டார். ‘தன்வந்தி இறந்துவிட்டார், குலாபி பிறந்தார்’ என்று என் தந்தை கூறினார்.”. ஆனால் இப்போது குலாபோ என்று பிரபலமாக அறியப்படும் இவர் அது ஒரு பத்திரிகையின் எழுத்துப்பிழையே காரணம் என்று கூறுகிறார்.

நடனம் 
1981 ஆம் ஆண்டில், பாடகர் இலா அருணின் சகோதரியும் ராஜஸ்தான் சுற்றுலாத் துறை அதிகாரியுமான திரிப்தி பாண்டே என்பவர் புஷ்கர் என்ற இடத்தில் குலாபோ நடனமாடுவதைக் கண்டு இவரை ஊக்குவித்தார். அப்போதிருந்து ஜெர்மனி பிரான்ஸ், ஜப்பான் பிரேசில் மற்றும் இங்கிலாந்து போன்ற நாடுகளில் பயணம் செய்து இவர் தனது நடன நிகழ்ச்சிகளை நிகழ்த்தி வருகிறார். இப்போது இவர் தனது சொந்த நடனப்பள்ளியான குலாபோ சப்பேரா நடன அகாதமியைக் கொண்டுள்ளார், அங்கு இவர் சப்பேரா-கல்பேலியா நடனத்தை கற்பிக்கிறார். மேலும் இவர் நடனத்தின் அன்பிற்காக உலகம் முழுவதும் தொடர்ந்து பயணம் செய்கிறார்.

2011 ஆம் ஆண்டில், குலாபோ பிக் பாஸ் என்ற மெய்நிகர் தொலைக்காட்சி நிகழ்ச்சியில் பன்னிரெண்டாவது போட்டியாளராக இருந்தார். குடும்பத்தில் ஏற்கனவே மூன்று சிறுமிகள் இருந்ததால், தனது பிறப்புக்குப் பின்னால் உள்ள உண்மை குறித்தும், இவருடைய தந்தை வீட்டை விட்டு விலகி இருந்தபோது இவருடைய சமூகத்தைச் சேர்ந்த சில உறவினர்கள் இவரை எப்படி உயிரோடு புதைக்க முயன்றார்கள் என்பதையும் பற்றி வெளிப்படையாகப் பேசினார். குலாபோவின் தந்தை அன்னை தேவியை வணங்குவார். எனவே அவர் தனது மகள்கள் அனைவரையும் தெய்வத்தின் ஆசீர்வாதமாகவும், குறிப்பாக இளையவராகவும் நேசித்தார். இதை பிக் பாஸ் (பருவம் 5) தொடரில் வெளிப்படுத்தினார்.  இவரைப் பற்றிய ஒரு புத்தகத்தை தியரி ராபின் மற்றும் வெரோனிக் கில்லியன் ஆகியோர் குலாபி சப்பேரா, டான்சியூஸ் கீதானே டு ராஜஸ்தான் என்ற தலைப்பில் பிரெஞ்சு மொழியில் எழுதியுள்ளனர் . அதாவது ராஜஸ்தானைச் சேர்ந்த ஜிப்சி நடனக் கலைஞரான குலாபோ சப்பேரா என்பதாகும்.  

இந்திய அரசு 2016 ஆம் ஆண்டில் பத்மசிறீ  கௌரவத்தை இவருக்கு வழங்கியது. இந்த விருதைப் பெற்ற இவரது சமூகத்தைச் சேர்ந்த முதல் மற்றும் ஒரே பெண்மணி ஆவார்.

குறிப்புகள் 

1960 பிறப்புகள்
வாழும் நபர்கள்
நடனக் கலைஞர்கள்
பத்மசிறீ விருது பெற்ற கலைத் துறையினர்
திருவருட்பா உரைநடைப்பகுதி (நூல்)

தமிழ் நூல்கள்
திருவருட்பா உரைநடைப் பகுதி எனும் நூல் திரு அருட்பிரகாச வள்ளலார் தெய்வநிலைய பதிப்பகத்தால் வள்ளலார் அவதார தினத்தில் 05.10.2000 ல் இதன் முதல் பதிப்பு வெளியிடப்பட்டது.
இந்நூலில் இராமலிங்க அடிகள்
(வள்ளலார்) எழுதிய மருத்துவ குறிப்புகள், உபதேசங்கள், தமிழ் எனும் சொல்லுக்கு உரை, ஜீவகாருண்ய ஒழுக்கம் போன்ற குறிப்புகள் காணப்படுகின்றன. இந்நூல் இதுவரை  பல மறுபதிப்புகள் செய்யப்பட்டுள்ளது.

நூலின் உள்ளடக்கம்
1)உரைநடை நூல்கள்
2) உரைகள்
3)மருத்துவ குறிப்புகள்
4)உபதேசங்கள்
5)கடிதங்கள்
6)அழைப்பிதழ்கள், அறிவிப்புகள், கட்டளைகள்
7)விண்ணப்பங்கள்

இவற்றையும் காண்க
இராமலிங்க அடிகள்

திருவருட்பா

சான்றுகள்
1.வள்ளலார் இணையதளம்

2.இணையத்தில் சன்மார்க்க சங்கத்தின் வளர்ச்சி

3.வள்ளலார் பாடல் வரிகள்
திருநாவாய்

திருநாவாய் (Tirunavaya) என்பது கேரளத்தின், மலப்புரம் மாவட்டத்தில் உள்ள ஒரு சிற்றூர் ஆகும். இது பாரதப்புழாவின் வடக்கு கரையில் (பொன்னானி / நிலா அல்லது பேராறு) அமைந்துள்ளது. இது கேரளாவின் முக்கிய இந்து யாத்திரை மையங்களில் ஒன்றாகும்.  திருநாவாய் நகரானது திருநாவாய் கோயில் (நவ முகுந்தன் / விஷ்ணு கோயில்), சிவன், பிரம்மா கோயில்கள் (செறுதிருநாவாய் பிரம்மன் கோயில்,சிவன் கோயில் / திருநாவாய் மகாதேவர் கோயில்) ஆகியவற்றின் அமைவிடமாக விளங்குகிறது. இது கேரளத்தில் பித்ருக்களுக்கு தர்பணம் விடும் மிக முக்கியமான இடங்களில் ஒன்றாகும்.  

திருநாவாய் பழங் காலம் முதல் கேரள இந்துக்களுக்கு மிகவும் புனிதமான இடமாக இருந்துள்ளது. திருநாவாயில் உள்ள பொன்னானி ஆறு ஒரு புனித நதியாக  கருதப்படுகிறது. ஏனெனில் அது அதன் வலது கரையில் உள்ள விஷ்ணு (நவமுகுந்தன்) கோயிலுக்கும் அதன் இடதுபுறத்தில் உள்ள பிரம்மன் மற்றும் சிவன் கோயிலுக்கும் இடையில் இந்த ஆறு பாய்கிறது. வளமான நதிப் படுகையில் அமைந்துள்ள இந்த ஊர் கேரளத்தின் மிக முக்கியமான பிராமண குடியேற்றங்களில் ஒன்றாக இருந்திருக்க வேண்டும். திருநாவாயில்  மாமாங்கம் திருவிழா போல 12 ஆண்டுகளுக்கு ஒரு முறை முக்கியத்துவம் உடைய கோயில் திருவிழா பெரியதாக நடத்தப்படுகிறது.  

திருநாவாயில் உள்ள நவமுகுந்தன் கோயிலானது வைணவ ஆழ்வார்களால் மங்களா சாசனம் செய்யப்பட்ட 108  திவ்யதேசங்களில் ஒன்றாக கருதப்படுகிறது. திருநாவாயில் நிகழ்த்தப்படும் பித்ருகர்மா / பித்ருகிரியைகள் மிகவும் புனிதமானதாக கருதப்படுகிறது. கார்கிடகா வாவு (அமாவாசை) அன்று, வட கேரளத்தின் பல்வேறு பகுதிகளைச் சேர்ந்த இந்துக்கள் கோயிலுக்குச் சென்று, தங்கள் மூதாதையர்களுக்கு மோட்சத்தைத் அளிக்குமாறு பித்ருகிரியைகளை (பலி தர்பணம்) செய்கிறார்கள். ஊடகங்களின்படி, 2015 இல் நவமுகுண்டா கோவிலில் 50,000 க்கும் மேற்பட்ட பக்தர்கள் வாவு பலி நிகழ்த்தினர்.  துலாம் மற்றும் கும்பத்தின் வாவு நாட்களில் திருநாவாயில் பலி சடங்குகள் செய்யப்படுகின்றன. 

திருநாவாய் மக்கள் தொகை கணக்கெடுப்பின்படி இதன் (புவியியல் பரப்பு: 11.01 கி.மீ 2 ) மக்கள் தொகையானது 24,790 (2011) என்று உள்ளது. மொத்த மக்கள் தொகையில் முஸ்லிம்கள் 77.41%, இந்துக்கள் 18.30%. அட்டவணை சாதியினர்  6.17% ஆகவும், அட்டவணை பழங்குடியினர் 0.63% ஆகவும் உள்ளனர்.  

ஊரின் ஆண்டு சராசரி மழையளவு 2769 மி.மீ. இங்கு அதிகபட்ச வெப்பநிலை 32° C வரையும், குறைந்தபட்ச வெப்பநிலை 25° C ஆக நிலவும்.

போக்குவரத்து 
 அருகிலுள்ள விமான நிலையங்கள்: கோழிக்கோடு (சி.சி.ஜே), கோயம்புத்தூர் பன்னாட்டு வானூர்தி நிலையம் 
 அருகிலுள்ள நகராட்சி: திரூர் 
 அருகிலுள்ள முக்கிய ரயில் நிலையம்: திருநாவயூர், குட்டிபுரம் 7 கி.மீ, திரூர் 11 கி.மீ.

மேற்கோள்கள் 

Coordinates on Wikidata
மலப்புறம் மாவட்டத்தில் உள்ள ஊர்களும் நகரங்களும்
மலப்புறம் மாவட்டத்திலுள்ள சுற்றுலாத் தலங்கள்
இராகினி சங்கர்

இராகினி சங்கர் (Ragini Shankar) இவர் ஓர் இந்திய வயலின் கலைஞர் ஆவார். இவர் இந்துஸ்தானி பாரம்பரிய இசை மற்றும் இணைவை நிகழ்த்துகிறார். இவர் முனைவர் சங்கீதா சங்கர் என்பவரின் மகளாவார். மேலும், புகழ்பெற்ற பத்ம பூசண் முனைவர் என் ராஜம் என்பாரது பேத்தியாவார். இவர் தற்போது மும்பையில் வசிக்கிறார்.

ஆரம்ப கால வாழ்க்கை 
இவர் தனது 4 வயதில் இசைப் பயிற்சியைத் தொடங்கினார். 11 வயதில் போபாலில் உள்ள பாரத் பவன் கலாச்சார மையத்தில் தனது முதல் பொது நிகழ்ச்சியினை நிகழ்த்தினார். இவர் "கயாக்கி ஆங்" என்ற வயலின் வாசிப்பவராவார் .

கல்வி 
சங்கர் இயந்திரப் பொறியியல் கல்வியில் சிறந்து விளங்கினார். மேலும் இசையில் முதுகலை பட்டமும் பெற்றுள்ளார்.

தொழில் 
கொல்கத்தாவில் 'டோவர்லேன் இசை விழா' யூரோபாலியா, மேரு, புனேவில், சவாய் காந்தர்வா பீம்சென் விழா, டோவர் லேன் இசை மாநாடு, சப்தக் இசை விழா, மிலாப்ஃபெஸ்ட், யக்சா ( திருவிழா), பஞ்சம் நிஷாத்துக்கான ஆரோகி, நடிகை, ஹேம மாலினி ஏற்பாடு செய்த ஜெய ஸ்மிருதி, நுண்கலை கோயில், இந்திய கலை நிகழ்ச்சிகளின் சங்கம், டி. என். கிருட்டிணன் அறக்கட்டளை, மற்றும் வங்காள இசை அறக்கட்டளை போன்ற பல்வேறு மதிப்புமிக்க விழாக்களில் இவர் தனது வயலின் இசை நிகழ்ச்சிகளை நிகழ்த்தியுள்ளார். மேலும் ஐடியா ஜல்சா என்ற தொலைக்காட்ட்சியிலும் இவரது இசை ஒளிபரப்பப்பட்டது. இவர் தனது சகோதரி நந்தினி சங்கருடன் ஒரு காணொளிக் காட்சி ஒன்றையும் வெளியிட்டுள்ளார். மற்றும் பாரம்பரிய இசை குறுந்தகட்டினையும் வெளியிட்டுள்ளார்.

இந்தியா முழுவதும் நிகழ்ச்சிகளைல் தோன்றியதோடு, ஐக்கிய அமெரிக்கா, கனடா, இங்கிலாந்து, நெதர்லாந்து, ஜெர்மனி, பிரான்ஸ், பெல்ஜியம், ஹங்கேரி, சிங்கப்பூர், மலேசியா மற்றும் துபாய் போன்ற இடங்களிலும் தனது இசை நிகழ்ச்சிகளை நிகழ்த்தியுள்ளார். ராகினி தனது பயணங்களின் போது விரிவுரைகளயும் வழங்குகிறார் . மேலும், ஒரு வழக்கமான அடிப்படையில் பட்டறைகளையும் நடத்துகிறார்.

மும்பையில் உள்ள விஸ்லிங் வூட்ஸ் சர்வதேச நடனப் பள்ளியின் ஆசிரிய உறுப்பினராக இருக்கிறார்.

இவர் புகழ்பெற்ற பாலிவுட் பாடலாசிரியர் இர்ஷாத் காமிலின் தி இங்க் பேண்ட் என் இசையின் ஒரு பகுதியாவார். இது இசையுடன் பின்னப்பட்ட கவிதைத் தொடராகும். பிரபல பிரெஞ்சு இசையமைப்பாளர் தியரி பெக்கோ  என்பவரால் உருவாக்கப்பட்ட சங்காட்டா என்ற இந்தோ-பிரெஞ்சு இசை திட்டத்தின் ஒரு பகுதியாவார். இதைப் பற்றி பிரான்சின் லு மொண்டே என்ற இதழில் வெளிவந்த ஒரு கட்டுரையில் விவரிக்கப்பட்டது. இவரது சமீபத்திய நிகழ்வுகளில் பிரபலமான இந்திய இசைக்கு ஒரு புதிய ஒலியை வழங்கும் புதுமையான இணைவு இசைக்குழுவான இன்ஸ்ட்ரிங் என்பது அடங்கும். இந்திய இசையைப் பற்றி பேச டெட் மாநாட்டின் மேடையில் தோன்றியுள்ளார். இவர் இந்திய அரசின் கலாச்சார அமைச்சகத்தின் கலாச்சார உதவித்தொகை பெற்றவர் ஆவார்.

விருதுகள் மற்றும் கௌரவங்கள் 
இவருக்கு, திரைப்பட நடிகையும் நடனக் கலைஞருமான ஹேமா மாலினி, 'ஜெய ஸ்மிருதி' என்ற பட்டத்தை 2012இல் வழங்கினார்

2018இல் இந்தியாவின் துணைக் குடியரசுத் தலைவர் வெங்கையா நாயுடு, அவர்கள் " ஜஷ்ன்-இ-யங்கிஸ்தான்"  என்ற பட்டத்தை வழங்கினார். இது நாட்டின் ஆற்றல்மிக்க இளைஞர் சக்தியைக் கொண்டாடும் மரியாதையாகும்.

குறிப்புகள் 

வாழும் நபர்கள்
இந்திய வயலின் கலைஞர்கள்
மிமி சக்ரபோர்த்தி

மிமி சக்கரபோர்த்தி (Mimi Chakraborty) என்பவர் ஓர் இந்திய நடிகை மற்றும் அரசியல்வாதியாவார். மேற்கு வங்கத்தின் திரைப்படம் மற்றும் தொலைக்காட்சி நிகழ்ச்சிகளுக்காக இவர் நன்கு அறியப்படுகிறார். கல்கத்தா டைம்சு பத்திரிகை 2016 ஆம் ஆண்டு வெளியிட்ட மிகவும் விரும்பத்தக்க பெண்கள்  பட்டியலில் மிமி 2016 ஆம் ஆண்டுக்கான மிகவும் விரும்பத்தக்கப் பெண்ணாக பட்டியலிடப்பட்டார் .

இந்தியாவின் 17 வது மக்களவையில்  யாதவ்பூர் தொகுதியிலிருந்து இவர் [[நாடாளுமன்ற உறுப்பினராகத் தேர்ந்தெடுக்கப்பட்டார்.

நடிப்பு வாழ்க்கை
இவர் இந்திய மொழிகளில் ஒன்றான பெங்காலி திரைப்பட உலகில் மிகச்சிறந்த நடிகராகவும் விளங்குகிறார். "கல்கத்தா டைம்ஸ் " எனும் பத்திரிகை வெளியிட்ட வங்காளத்தின் விருப்பமான பெண்கள் பட்டியல் 2016-ல் இடம் பிடித்துள்ளார்.

உசாத்துணை

இந்திய நாடாளுமன்ற உறுப்பினர்கள்
நந்தினி சங்கர்

நந்தினி சங்கர் (Nandini Shankar) இவர் ஓர் இந்திய வயலின் கலைஞராவார். இவர் இந்துஸ்தானி பாரம்பரிய இசை மற்றும் இணைவை நிகழ்த்துகிறார்.  இவர் முனைவர் சங்கீதா சங்கர் என்பவரின் மகளாவார். மேலும், புகழ்பெற்ற பத்ம பூசண் முனைவர் என். ராஜம் என்பாரது பேத்தியாவார். இவர் தற்போது மும்பையில் வசிக்கிறார்.

ஆரம்ப கால வாழ்க்கை 
இவர் தனது மூன்று வயதில் தனது இசைப் பயிற்சியைத் தொடங்கினார். மேலும் 8 வயதில் தனது முதல் இசை நிகழ்ச்சியினை பொதுவெளியில்  நிகழ்ச்சியினை நிகழ்த்தினார். இவர் தனது  தனது முதல் முழுமையான நிகழ்ச்சியினை தனது 13 வயதில் வழங்கினார். இவர் "கயாக்கி ஆங்" என்ற வயலின் வாசிப்பவராவார் .

கல்வி 
நந்தினி சங்கர் கல்வியில் சிறந்து விளங்கினார். இவர் வர்த்தகத்தில் பட்டப்படிப்பை முடித்துள்ளார். மேலும் தகுதிவாய்ந்த இந்திய பட்டய கணக்காளர் ஆவார். இசையில் முதுகலையையும் முடித்துள்ளார்.

தொழில் 
இவர் 2016 ஆம் ஆண்டில்  அமெரிக்காவின் நியூயார்க் நகரத்தில் உள்ள மிட் டவுன் மன்ஹாட்டனில் மதிப்புமிக்க கார்னகி அரங்கத்தில்  ஒரு இசை நிகழ்ச்சியினை நிகழ்த்தியுள்ளார். அமெரிக்கா, கனடா, நியூசிலாந்து, இங்கிலாந்து, பிரான்ஸ், ஜெர்மனி, பெல்ஜியம், நெதர்லாந்து, ஹங்கேரி, ஐக்கிய அரபு அமீரகம், வங்காளதேசம், மலேசியா, இலங்கை, இந்தோனேசியா  மற்றும் சிங்கப்பூர் போன்ற நாடுகளில் தனது நிகழ்ச்சிக்காக உலகம் முழுவதும் பயணம் செய்துள்ளார். யூரோபாலியா, சவாய் காந்தர்வா பீம்சென் விழா, யக்சா (திருவிழா), சப்தக் இசை விழா, பஞ்சம் நிஷாத்துக்கான ஆரோகி, ஐடிசி நிறுவனத்தின் சங்கீத ஆராய்ச்சி அமைப்பின் சங்கீத சம்மேளன்ம், மேரு, நெதர்லாந்து   நடிகை, ஹேம மாலினி வழங்கிய ஜெய ஸ்மிருதி, நுண்கலைகள் கோயில், பில்வரா சுர் சங்கம், இந்திய நடிப்புக் கலைக்கான சங்கம், டி.என். கிருஷ்ணன் அறக்கட்டளை, தில்லி சர்வதேச கலை விழா, வங்காள இசை அறக்கட்டளை,  டோவர் லேன் இசை மாநாடு  போன்ற பல்வேறு மதிப்புமிக்க விழாக்களில் இவர் தனது வயலின் இசை நிகழ்ச்சிகளை நிகழ்த்தியுள்ளார். மேலும் ''ஐடியா ஜல்சா'' என்ற தொலைக்காட்சியிலும் இவரது இசை ஒளிபரப்பப்பட்டது.. இவர் தனது சகோதரி இராகினி சங்கருடன் ஒரு காணொளிக் காட்சி ஒன்றையும் வெளியிட்டுள்ளார்.

இவர் கௌசிகி சக்ரவர்த்தியால் உருவாக்கப்பட்ட இந்தியாவின் முதல் அனைத்து பெண் இந்திய பாரம்பரிய இசைக்குழுவான சாகியின் ஒரு பகுதியாவார். உலகெங்கிலும் உள்ள பல்வேறு வகைகளை இணைக்கும் ஒரு இணைவு இசைக்குழுவான 'இன்ஸ்ட்ரிங்ஸ்' இன் ஒரு பகுதியாவார்.

விருதுகள் & மரியாதை 
2007இல் சங்கீதா பண்டிட் லால்மணி மிஸ்ரா கிஷோர் ஆதிதா விருதினைப் பெற்றுள்ளார். இவருக்கு, திரைப்பட நடிகையும் நடனக் கலைஞருமான ஹேமா மாலினி, 'ஜெய ஸ்மிருதி' என்ற பட்டத்தை 2012இல் வழங்கினார்  2018இல் இந்தியாவின் துணைக் குடியரசுத் தலைவர் வெங்கையா நாயுடு, அவர்கள் " ஜஷ்ன்-இ-யங்கிஸ்தான்"   என்ற பட்டத்தை வழங்கினார். இது நாட்டின் ஆற்றல்மிக்க இளைஞர் சக்தியைக் கொண்டாடும் மரியாதையாகும்.

விமர்சனங்கள் 
"நந்தினி, தனது உள்ளுணர்வு மற்றும் தொழில்நுட்ப உதவியுடன் மிகப்பெரிய செயதிறனை நிகழ்த்திக் காட்டினார்."  இளம் நந்தினி சங்கருக்கு அவரது திறமையைக் காட்ட ஏராளமான வாய்ப்புகள் வழங்கப்பட்டன. மேலும் அவர் அதை மிகச் சிறப்பாகப் பயன்படுத்திக் கொண்டார். பார்வையாளர்களை தனது இசையால் ஈர்க்கக்கூடிய வகையில் ஒழுங்குபடுத்தினார்." என்று இவரது திறன் பாராட்டப்பட்டது.

குறிப்புகள் 

வாழும் நபர்கள்
1993 பிறப்புகள்
இந்திய வயலின் கலைஞர்கள்
ஜீ கேரளம்

ஜீ கேரளம் என்பது ஜீ என்டர்டெய்ன்மென்ட் மற்றும் எசெல் குழும நிறுவனத்தால் நவம்பர் 26, 2018 அன்று ஆரம்பிக்கப்பட்ட மலையாள மொழி பொழுதுபோக்குத் தொலைக்காட்சி சேவை ஆகும். இது திருவனந்தபுரத்தை தலைமையகமாகக் கொண்டு இயங்கி வருகின்றது. இது செயற்கைக்கோள்கள் ஊடாக உலகமெங்கும் பார்க்கக் கூடியதாக உள்ளது. இந்த தொலைக்காட்சியில் தொடர்கள், பொழுதுபோக்கு நிகழ்ச்சிகள் மற்றும் திரைப்படங்களை ஒளிபரப்பு செய்து வருகின்றது.

மேற்கோள்கள்

வெளி இணைப்புகள் 
 Official site
 Zee Keralam on Youtube

மலையாள மொழி தொலைக்காட்சி அலைவரிசைகள்
திருவனந்தபுரத்தில் உள்ள தொலைக்காட்சி நிலையங்கள்
கேரளம்
2018 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
கௌரி ஜாக்

கௌரி ஜாக் (Gauri Jog), ஒரு கதக் நடனக் கலைஞர்; நடன இயக்குநர் மற்றும் சிகாகோவைச் சேர்ந்த ஆராய்ச்சி அறிஞர் ஆவார். இவர் கதக் நடனத்தை பயின்று வருகிறார். மேலும் லக்னோ மற்றும் ஜெய்ப்பூர் கரானாவின் நிபுணத்துவம் பெற்ற நடனக் கலைஞராக  கருதப்படுகிறார். இவர், 1999 முதல் இந்தியன் டான்ஸ் ஸ்கூல் என்கிற நடனப்பள்ளியை நடத்தி வருகிறார்.

ஆரம்பகால வாழ்க்கை மற்றும் பின்னணி 
கௌரி  ஜாக் 1970 இல் நாக்பூரில் பிறந்தார்.  மேலும் லக்னோ கரானாவின் குரு மதன் பாண்டேவிடம் இருந்து தீவிரமான, பயிற்சியைப் பெற்றார்.  இவரது குரு, தாள அடிச்சுவடுகளையும் அதன் வரிசைமாற்றங்களையும் வலியுறுத்தினார். அபிநயம் கலைக்கு பெயர் பெற்ற ஜெய்ப்பூர் கரானாவின் லலிதா ஹர்தாஸிடமிருந்து கதக் நடனத்தையும் பயின்றார். மும்பையைச் சேர்ந்த மதுரிதா சாரங்கிடமிருந்தும் கற்றுக் கொண்டார்.

இவர் தனது 5வது வயதில் நடனப் பயிற்சியைத் தொடங்கினார், மேலும் 7 வயதாக இருந்தபோது தனது முதல் அரங்கேற்றத்தைச்  செய்தார்.  கௌரி ஜாக், நாக்பூர் பல்கலைக்கழகத்தில் அறிவியல் துறையில் உள்ள  ஊட்டச்சத்து மற்றும் கல்வியில் பிரிவில் முதுகலைப் பட்டம் பெற்றார். பண்டிட் பிர்ஜு மகாராஜ் உட்பட இந்தியாவைச் சேர்ந்த பிரபல கதக் குருக்களின் ஏராளமான பட்டறைகளில் கலந்து கொண்டார். இவர் லக்னோ மற்றும் கதக்கின் ஜெய்ப்பூர் கரானா ஆகியவற்றின் கலவையைப் பயிற்சி செய்கிறார்.
 
இவரது, திறமை, நல்ல கல்வி பின்னணி மற்றும் கற்பிப்பதில் ஆர்வம் ஆகியவை வெற்றிகரமான நடன கலைஞராகவும், நடன இயக்குனராகவும், நடனப் பள்ளியின் இயக்குநராகவும் இருக்க உதவியது என்று குறிப்பிட்டுள்ளார்.

நடனப்பள்ளி 
கதக் நடனம் மூலம் உடல் ஆரோக்கியத்தை மேம்படுத்துவதற்கும், இந்தியாவின் வளமான கலாச்சார பாரம்பரியத்தை கற்றுக்கொள்வதற்கும் இ.ஐ.என் 26-3110772 உடன் ஐ.ஆர்.எஸ் பிரிவு 501 (3) (சி) இன் கீழ் கௌரி ஜாக் உருவாக்கிய ஒரு தொண்டு நிறுவனம் இந்தியன் டான்ஸ் ஸ்கூல் என அழைக்கப்படும் நடனப்பள்ளி ஆகும். இது, 1999இல், தொடங்கப்பட்டது. இங்கு, ஆயிரத்துக்கும் மேற்பட்ட மாணவர்களுக்கு அடிப்படை நடன பயிற்சி, இந்திய நாட்டுப்புற நடனம், கதக், பரதநாட்டியம் மற்றும் குச்சுபுடி போன்றவற்றில் பயிற்சி அளித்துள்ளது. தேவைப்படும் மாணவர்களுக்கு இப்பள்ளி இலவச கதக் நடனக் கல்வியை வழங்குகிறது.  மேலும், இப்பள்ளி ஆன்லைன் கதக் கல்வியையும் வழங்குகிறது. 1999 முதல் கௌரி ஜாக்  மற்றும் அவரது குழுவினர் வட அமெரிக்கா மற்றும் இந்தியாவில் 325 க்கும் மேற்பட்ட நடன நிகழ்ச்சிகளை நிகழ்த்தியுள்ளனர்.

படைப்புகள் 
இவரது படைப்புகளில் கிருஷ்ணா லீலா, சகுந்தலா, ஜான்சி கி ராணி, கதக் யாத்திரை, கிழக்கும், மேற்கும்  சந்திக்கிறது,  தீ - உமிழும் கதை போன்றவை குறிப்பிடத்தகுந்தவை ஆகும்.  கதக் நடனத்தில் உள்ள தொழில்நுட்ப கூறுகள் மூலம் பாரம்பரியமான "கதை சொல்லும் கலை" யை இவர் உயிர்ப்பிக்கிறார். சில பாலிவுட்  நடன அசைவுகள் மற்றும் யோகாவை கதக்கில் இணைப்பதற்கான அவரது தனித்துவமான அணுகுமுறையின் காரணமாக, குறிப்பாக இளைய தலைமுறையினரிடையே இவர் மிகவும் பிரபலமாக உள்ளார்.  அதே நேரத்தில் பாரம்பரியத்தின் எல்லைகளை கடக்காமல் பார்த்துக்கொள்கிறார். கதக் நடனத்தை,  ஃபிளமெங்கோ, பரதநாட்டியம், ஒடிஸி, மெக்ஸிகன் மற்றும் அமெரிக்கன் பாலே ஆகியவற்றுடன் இணைக்கும் அவரது சோதனைகள் பல பாராட்டுகளைப் பெற்றுள்ளன.

குறிப்புகள்

அதிகாரப்பூர்வ வலைத்தளம் 
Gauri Jog

வாழும் நபர்கள்
கதக் நடனக் கலைஞர்கள்
1970 பிறப்புகள்
இந்தியப் பாரம்பரிய பெண் நடனக் கலைஞர்கள்
ஐஸ்வர்யா வித்யா ரகுநாத்

ஐஸ்வர்யா வித்யா ரகுநாத் (Aishwarya Vidhya Raghunath)  இவர் ஓர் கர்நாடக இசை பாடகர் ஆவார். இவர் இந்தியாவில் முன்னணி மற்றும் பிரபலமான இளம் இசை இசைக்கலைஞர்களில் ஒருவர் ஆவார். இசைக் கலைஞர்களின் குடும்பத்தைச் சேர்ந்த ஐஸ்வர்யா தனது மூன்று வயதில் இசை உலகில் அடியெடுத்து வைத்தார். இவர் அகில இந்திய வானொலி மற்றும் தூர்தர்ஷனின் "ஏ" தர கலைஞர் ஆவார்.  2008-2010 ஆண்டுகளுக்கு இடையில் ஐஸ்வர்யாவுக்கு இந்திய அரசின்  கலாச்சார அமைச்சகம் சார்பில் உதவித்தொகை வழங்கப்பட்டது. ஐஸ்வர்யா எழுதுவதில் மிகுந்த ஆர்வம் காட்டியதன் மூலம், கட்டுரைகளையும் எழுதி வெவ்வேறு பத்திரிகைகளில் பங்களித்துள்ளார்.

இசை வாழ்க்கை 
ஐஸ்வர்யாவின் முதல் முழு கச்சேரி இவரது பதிமூன்று வயதில் இருந்தது. அப்போதிருந்து, இவர் இந்தியாவிலும் வெளிநாட்டிலும் பரவலாகப் பயணம் செய்து தனது இசையைக் கேட்போரை கவர்ந்தார். இவரது குறிப்பிடத்தக்க நிகழ்ச்சிகளில் தி மெட்ராஸ் மியூசிக் அகாடமி, சண்முகானந்தா சபா (மும்பை), தி கிளீவ்லேண்ட் தியாகராஜ உத்சவம் (அமெரிக்கா), நாரத காணசபா (சென்னை), கிருஷ்ணா காண சபா (சென்னை), பாரதி கலா மன்றம் (டொராண்டோ), சென்பாகா விநாயகர் கோயில் (சிங்கப்பூர்), பெங்களூர் கயானா சமாஜம், போன்ற ஒரு சில குறிப்பிட்ட இடங்களில் இருந்தன. பல தேசிய மற்றும் சர்வதேச கல்வி மன்றங்கள் உட்பட பல்வேறு பார்வையாளர்களுக்கு ஐஸ்வர்யா கர்நாடக இசையை வழங்கியுள்ளார்.

ஐஸ்வர்யா, இன்று, சங்கீதா கலாச்சார்யா திருமதி (லேட்) - சீதாலட்சுமி வெங்கடேசன்  பத்ம பூசண் சிறீ பி. எஸ். நாரயணசுவாமி, சங்கீத கலாசாகரம் திருமதி வேகவாகினி விசயராகவன் போன்ற இசை பிரபலங்களின் சீடர் என்ற பெருமையைப் பெற்றுள்ளார்.  செம்மங்குடி பாணி மற்றும் வீணை தனம்மாள் பாணியை நிலைநிறுத்துபவராக இருக்கிறார்.

ஐஸ்வர்யாவின் பாணி பாரம்பரியம் மற்றும் தன்னிச்சையின் கலவையாகும். இது நேர்த்தியின் தொடுதலுடன் கூடியுள்ளது. அதன் தூய்மை, தெளிவு மற்றும் அதன் வேண்டுகோளுக்கு பெயர் பெற்றுள்ளது. இவரது அதிர்வு மற்றும் மெல்லிய குரல் எப்போதும் பார்வையாளர்களை கவர்ந்துள்ளது. இவரது இசை நிகழ்ச்சிகள் அழகியல் நேர்த்தி மற்றும் மையப்படுத்தப்பட்ட அணுகுமுறையால் குறிக்கப்படுகின்றன.

ஓவியர் 
ஐஸ்வர்யா ஒரு திறமையான ஓவியக் கலைஞர்; இவர் எண்ணெய் ஓவியம், அக்ரிலிக் ஓவியம், நீர் வண்ணங்கள் மற்றும் கரி வரைபடங்களில் தேர்ச்சி பெற்றவர். ஏப்ரல் 2017 இல், ஐஸ்வர்யாவின் ஓவியமானது ஆகான்சாவில் நடந்த கர்நாடக சித்ரகலா பரிசத் கண்காட்சியின் மூலம் அங்கீகரிக்கப்பட்டது. கலை மற்றும் ஓவியம் ஆகியவற்றில் கணிசமான ஆர்வத்துடன் பல்வேறு துறைகளில் இருந்து தேர்ந்தெடுக்கப்பட்ட 50 உழைக்கும் பெண்களில் இவர் ஒருவராக இருக்கிறார்.

கல்வி 
ஐஸ்வர்யா பெங்களூரில் உள்ள பி.இ.எஸ் தொழில்நுட்ப நிறுவனத்தில் உயிரித் தொழில்நுட்பவியலில் இளங்கலைப் பொறியியல் பட்டம் பெற்றுள்ளார். இவர் உயிரித் தொழில்நுட்பவியல் துறையில் நிர்வாகியாக பணியாற்றினார். ஒரு நேர்காணலில், "நான் உயிரித் தொழில்நுட்பவியல் நேசிக்கும்போது, இசை உண்மையில் எனது அழைப்பு என்பதை உணர்ந்தேன், சரியான நேரத்தையும் சக்தியையும் அதில் முதலீடு செய்யாவிட்டால் நான் அநீதி இசைக்கு இழைப்பேன் என்று உணர்ந்தேன். இசை, மற்ற தொழில்களைப் போலவே, ஒரு முழுநேர வேலையாகும், மேலும் இது ஒரு கலை நிகழ்ச்சியாக நிறைய சிந்தனையும் மனமும் தேவைப்படுகிறது " என்றார்.

குறிப்புகள்

வெளி இணைப்புகள் 
Interview at KnowYourStar.com 

வாழும் நபர்கள்
கருநாடக இசைப் பாடகர்கள்
கௌசிகி சக்ரவர்த்தி

கௌசிகி சக்ரவர்த்தி ( Kaushiki Chakraborty)    (பிறப்பு : 1980 அக்டோபர் 24) இவர் ஓர் இந்துஸ்தானிப் பாடகர் ஆவர். இவர் அஜய் சக்ரவர்த்தியின் மகள் ஆவார். சங்கீத் ஆராய்ச்சி அகாதமியில் வளர்ந்த இவர், பாட்டியாலா கரானாவின் நிபுணர்களில் ஒருவர். இவரது பாடும் திறமை காயல் மற்றும் தும்ரிகளை உள்ளடக்கியது. பிந்தையது 'குறைவான பாரம்பரியம்' அல்லது 'மெல்லிய பாரம்பரியம்' பாணிகள் ஆகும். ஆசியா / பசிபிக் பிரிவில் உலக இசைக்கான 2005 பிபிசி வானொலி 3 விருதுகள் போன்ற பல தேசிய மற்றும் சர்வதேச விருதுகளைப் பெற்றுறார். மேலும் பல தேசிய மற்றும் சர்வதேச விழாக்கள் மற்றும் மாநாடுகளில் இசை நிகழ்ச்சிகளை நிகழ்த்தியுள்ளார். இவர் தனது கணவர் பார்த்தசாரதி தேசிகனுடன் இணைந்து அமெரிக்காவில் நிகழ்ச்சிகளை நடத்தியுள்ளார்

ஆரம்ப கால வாழ்க்கை 
கௌசிகி 1980இல் இந்தியாவின் கொல்கத்தாவில் பிறந்தார். இவர் சந்தனா சக்ரவர்த்தி மற்றும் புகழ்பெற்ற இந்துஸ்தானி பாடகர் பண்டிட். அஜய் சக்ரவர்த்தி ஆகியோரின் மகளாவார். இரண்டு வயதிலிருந்தே இசையில் மிகுந்த ஆர்வத்தை வெளிப்படுத்தினார். 1980களின் பிற்பகுதியிலிருந்து தனது இசை நிகழ்ச்சிகளின் உலக சுற்றுப்பயணங்களில் தனது தந்தையுடன் மேற்கொண்டார். மேலும் தனது முதல் பாடலான தாரானாவை 7 வயதில் கொல்கத்தா படகுச் சங்கத்தில் பாடியுள்ளார்.  பத்தாவது வயதில், தனது தந்தையின் குருவாக இருந்த ஞானன் பிரகாஷ் கோஷின் அகாதமியில் இந்துஸ்தானிய இசையை கற்கத் தொடங்கினார். பின்னர் ஐ.டி.சி இசை ஆராய்ச்சி அகாதமியில் சேர்ந்து, 2004இல் பட்டம் பெற்றார்.  மேலும், இவரது தந்தையால் வளர்க்கப்பட்டார். அகாதமியின் இயக்குநர் விஜய் கிச்லு, காயலை பாடுவதில் நன்றாக வளர்த்தார். கொல்கத்தாவில் உள்ள சுருதிநந்தன் இசைப் பள்ளியில் தனது தந்தையின் கீழ் பயிற்சி பெற்றார். இவர் காயல் மற்றும் தும்ரி ஆகியவற்றை வழங்குவதில் நிபுணத்துவம் பெற்றவர் மட்டுமல்ல, 2002 முதல் பாலமுரளி கிருட்டிணாவிடமிருந்து தென்னிந்திய செம்மொழி இசையையும் கற்றுக்கொண்டார். கொல்கத்தாவின் பாதா பவன் பள்ளியில் பள்ளிப் படிப்பை முடித்தார். 2002ஆம் ஆண்டில், கொல்கத்தாவில் உள்ள கொல்கத்தா பல்கலைக்கழகத்தின் இணைந்த இளங்கலை மகளிர் கல்லூரியான ஜோகமய தேவி கல்லூரியில் தத்துவத்தில் முதல் வகுப்பில் தேர்ச்சிப் பெற்றுப்  பட்டம் பெற்றார். கொல்கத்தாவின் ஜாதவ்பூர் பல்கலைக்கழகத்தில் தத்துவத்தில் முதுகலைப் பட்டமும் பெற்றார்.

விருதுகள் மற்றும் அங்கீகாரங்கள் 
இவர், பல விருதுகளைப் பெற்ற்ள்ளார். இவர் 1995 ஆம் ஆண்டில் ஜாது பட்டா விருதைப் பெற்றார். 1998ஆம் ஆண்டில் புதுதில்லியில் 27 வது ஆண்டு ஐடிசி சங்கீத மாநாட்டில் தனது தொடக்கப் பாடலுக்குப் பிறகு  பாராட்டப்பட்டார். மேலும் 2000ஆம் ஆண்டில் சிறந்த இளைஞர் விருதினைப் பெற்றார். தனக்கு 25 வயதாக இருந்தபோது இசையில் சிறந்து விளங்கியதற்காக பிபிசி விருதை (2005) பெற்றுள்ளார். இந்த விருதைப் பெற்றபோது, "இந்திய குரல் இசையில் பிரகாசமான வளர்ந்து வரும் கலைஞர்களில் ஒருவராக" இவர் பாராட்டப்பட்டார். பிபிசி இவரது இசை பயணத்தை உள்ளடக்கிய ஒரு குறும்படத்தையும் உருவாக்கியது - இது இவரது இசையுடன் தொடர்புடைய நபர்களையும் இடங்களையும் உள்ளடக்கியிருந்தது.  இந்துஸ்தானி குரல் இசைக்காக,  சங்கீத நாடக அகாதமியின் உஸ்தாத் பிஸ்மில்லா கான் புரஸ்கார் விருதைப் பெற்றார்.

தனிப்பட்ட வாழ்க்கை 
கௌசிகி 2004ஆம் ஆண்டில் இந்துஸ்தானி இசையில் தொழில்முறை பாடகரான பார்த்தசாரதி தேசிகன் என்பவரை மணந்தார். இவர்களுக்கு ரிஷித் என்ற மகன் உள்ளார்.

குறிப்புகள்

வெளி இணைப்புகள் 

 Official website 
 Georgia World Congress Center
 Musical Collections of Kaushiki Chakraborty

வாழும் நபர்கள்
1980 பிறப்புகள்
பாடகர்கள்
இந்துஸ்தானி இசைக் கலைஞர்கள்
நாரி சக்தி விருது பெற்றவர்கள்
தமயந்தி ஜோஷி

தமயந்தி ஜோஷி (Damayanti Joshi) (பிறப்பு: 1928 செப்டம்பர் 5 - இறப்பு: 2004 செப்டம்பர் 19)  இவர் ஓர் இந்திய பாரம்பரிய கதக் நடனக் கலைஞராவார்.  இவர் 1930 களில் மேடம் மேனகாவின் குழுவில் நடனமாடத் தொடங்கினார். இக்குழு உலகின் பல பகுதிகளுக்கும் பயணம் செய்தது. தமயந்தி ஜெய்ப்பூர் கரானாவின் சீதாராம் பிரசாத் என்பவரிடம் கதக் கற்றுக் கொண்டு, மிகச் சிறிய வயதிலேயே ஒரு திறமையான நடனக் கலைஞரானார். பின்னர் அச்சன் மகாராஜ், லச்சு மகாராஜ் மற்றும் லக்னோ கரானாவின் ஷம்பு மகாராஜ் ஆகியோரிடமிருந்தும் பயிற்சி பெற்றார். இதனால் இரு மரபுகளிலிருந்தும் நுணுக்கங்களைத் தெரிந்து கொண்டார். மும்பையில் உள்ள தனது நடனப் பள்ளியில் குருவாக மாறுவதற்கு முன்பு இவர் 1950களில் சுதந்திரமாக நிகழ்ச்சிகளை நிகழ்த்தினார். மேலும்,  1960களில் முக்கியத்துவம் பெற்றார்.

இவர் 1970இல் பத்மசிறீ விருதினை பெற்றார். 1968இல் நடனத்திற்காக சங்கீத நாடக அகாதமி விருதைப் பெற்றார். உத்தரப்பிரதேசத்தின் லக்னோவில் கதக் கேந்திரத்தின் இயக்குநராகவும் இருந்தார்.

ஆரம்பகால வாழ்க்கை மற்றும் பயிற்சி 
1928 இல் மும்பையில் ஒரு இந்து குடும்பத்தில் பிறந்த இவர், தளபதி முனைவர் சாஹிப் சிங் சோகே மற்றும் அவரது மனைவி லீலா சோகே என்பாரது வீட்டில் வளர்ந்தார். லீலா சோகே அவர்கள் மேடம் மேனகா என்று அறியப்பட்டார். மேனகா தனது சொந்த குழந்தையை இழந்துவிட்டதால், தமயந்தியைத் தத்தெடுக்க முடிவு செய்திருந்தார். ஜோஷியின் தாய் வத்சலா ஜோஷி தனது மகளை தர மறுத்தார். பின்னர் இருவரும் கூட்டு பாதுகாவலர்களாக இருக்க ஒப்புக்கொண்டனர்.  மேனகாவின் குழுவில் சுற்றுப்பயணம் செய்தபோது பண்டிட் சீதாராம் பிரசாத்திடமிருந்து கதக் பற்றி தமயந்தி அறிந்து கொண்டார். இவர் 15 வயதாக இருந்தபோது ஐரோப்பாவின் முக்கிய நகரங்களில் தனது நடன நிகழ்ச்சிகளை நிகழ்த்தினார். சாஹிப் சிங் சோகே தமயந்தியின் தாயை தன்னிடம்  பணியமர்த்தினார். எனவே ஜோஷி அங்கே கல்வியைப் பெற்றார். மேடம் மேனகாவின் சமகாலத்தவர்களில், பார்சி சமூகத்தைச் சேர்ந்த ஒரு முன்னோடி பாரம்பரிய நடனக் கலைஞரான ஷிரின் வஜிஃப்தார் என்பவரும் ஒருவராவார்.

மும்பையின் சிறீ ராஜராஜேஸ்வரி பரத நாட்டிய கலா மந்திரின் முதல் மாணவியான தமயந்தி, அங்கு நட்டுவனாரிடையே புகழ் பெற்ற குருவான டி.கே.மகாலிங்கம் பிள்ளையிடமிருந்து பரதநாட்டியம் கற்றுக்கொண்டார்.

தொழில் 
1950களின் நடுப்பகுதிக்குப் பிறகு, தமயந்தி ஒரு வெற்றிகரமான தனி கதக் நடனக் கலைஞராக தன்னை நிலைநிறுத்திக் கொண்டார். பண்டிதர்கள், அச்ச்ன் மகாராஜ், லச்சு மகாராஜ் மற்றும் லக்னோ கரானாவின் ஷம்பு மகாராஜ் மற்றும் ஜெய்ப்பூர் கரானாவின் குரு ஹிராலால் ஆகியோரிடமிருந்து பயிற்சி பெற்றார். குறிப்பாக, தில்லியின் கதக் கேந்திராவில், இவர் ஷம்பு மகாராஜின் கீழ் பயிற்சி பெற்றார். கதக் நடனத்தில் " புடவையை " ஒரு உடையாக அறிமுகப்படுத்திய முதல் நபர் இவராவார்.

கைராகர், இந்திரா கலா விஸ்வத்யாலயா மற்றும் லக்னோவில் உள்ள கதக் கேந்திராவிலும் கதக் நடனத்தைக் கற்பித்தார். சங்கீத நாடக அகாதமி விருது (1968) மற்றும் பத்மசிறீ (1970) ஆகிய விருதுகளால் கௌரவிக்கப்பட்டார். இவர் பைரேஷ்வர் கௌதம் என்பவரின் குருவாகவும் இருந்தார்.

1971ஆம் ஆண்டில் இந்திய அரசாங்கத்தின் திரைப்படப்பிரிவு தயாரித்த கதக் குறித்த ஆவணப்படம் மற்றும் 1973இல் ஹுகுமத் சாரின் என்பவர் இயக்கிய "தமயந்தி ஜோஷி" என்ற மற்றொரு படம் இவரைப் பற்றி எடுக்கப்பட்டது.

இறப்பு   
பக்கவாதத்தால் பாதிக்கப்பட்டு ஒரு வருடம் கழித்து மும்பையின் தாதரில் உள்ள தனது வீட்டில் 2004 செப்டம்பர் 19, அன்று இவர் இறந்தார்.

குறிப்புகள் 

சங்கீத நாடக அகாதமி விருது பெற்றவர்கள்
2004 இறப்புகள்
1928 பிறப்புகள்
கதக் நடனக் கலைஞர்கள்
இந்தியப் பாரம்பரிய பெண் நடனக் கலைஞர்கள்
பாலி சந்திரா

பாலி சந்திரா (Pali Chandra) (என்கிற சிறீவஸ்தவா) இவர் ஓர் கதக் நடனக் கலைஞரும், நடன இயக்குநரும், கல்வியாளரும் சமூக ஆர்வலரும் மற்றும் துபாய் மற்றும் சுவிட்சர்லாந்தின் நடத்திவரும் 'குருகுல்' என்ற அமைப்பின் கலை இயக்குநரும் ஆவார்.  இவரது நிகழ்ச்சிகள், ஆக்ஸ்போர்டு, பர்மிங்காம், லிவர்பூல், பிராட்போர்டு, சியாட்டில் மற்றும் ஆங்காங் பல்கலைக்கழகங்கள்; லண்டன் நடனப் பள்ளி, தற்கால கலை மற்றும் பெர்லின் அருங்காட்சியகம் போன்ற ஒரு சில இடங்களைக் கொண்டுள்ளன, பாலி சந்திராவின் விரிவுரைகள் மற்றும் பட்டறைகள் ஒரு தசாப்தங்களுக்கும் மேலாக நடந்து வருகின்றன. இங்கிலாந்தின் மதிப்புமிக்க இம்பீரியல் சொசைட்டி ஆஃப் டீச்சர்ஸ் ஆஃப் டான்சிங் என்ற அமைப்பின் கதக் பாடத்திட்டத்தை வகுத்த செயற்குழுவில் இவர் இணைந்துள்ளார்.

ஒரு நடிகராகவும் நடன இயக்குநராகவும், இவரது எண்ணற்ற தயாரிப்புகள் அரங்கேற்றப்பட்டு உலகம் முழுவதும் நல்ல வரவேற்பைப் பெற்றுள்ளன. கதக்கை உலகளாவிய பார்வையாளர்களிடம் கொண்டு செல்வதில் பாலி சந்திரா முக்கியப் பங்கு வகித்துள்ளார். இவரது தயாரிப்புகள் நாட்டுப்புறக் கதைகளில் இருந்து மிகச் சிறந்த சில கதைகளைக் குறிக்கின்றன. நவீன பார்வையாளர்களுக்கு அருமையான அவதாரமாக மாற்றப்பட்டுள்ளன.

தொழில் 
மறைந்த குரு விக்ரம் சிங்,  பண்டிட் ராம் மோகன் மகாராஜ்,  மற்றும் லக்னோ கரனாவின் திருமதி. கபிலா ராஜ்   போன்றோரிடம் பாரம்பரிய கதக் நடனத்தைக் கற்றார். பாரம்பரிய மற்றும் சமகால கதக்கின் ஒரு கலைஞராக, இவர் தனது சிறந்த நடனத்தால் அங்கீகரிக்கப்பட்டார். அபிநயம் என்ற கலை வெளிப்பாட்டின் திறமை மற்றும் நிபுணத்துவத்தைப் பெறும் கலைஞர்களுக்கு வழங்கப்பட்ட லச்சு மகாராஜ் விருது இவருக்கு வழங்கப்பட்டது. இவர் ஒரு குழு உறுப்பினராகவும், நடன ஆசிரியர்களுக்கான இம்பீரியல் சமூகம், மற்றும்   கலாச்சார உறவுகளுக்கான இந்திய அமைப்பின் ஒரு வரிசைப்படுத்தப்பட்ட உறுப்பினராக இருக்கிறார்.

ஆரம்பகால வாழ்க்கை மற்றும் பயிற்சி 
1967ஆம் ஆண்டு நவம்பர் 19ஆம் தேதி லக்னோவில் பிறந்த பாலி, தனது ஆறாவது வயதில் நடனமாடத் தொடங்கினார். ஆரம்பத்தில், இவர் ஒரு நடனக் கலைஞராக விரும்பினார். ஆனால் நடனத்தைப் பாடமாக எடுக்க அனுமதிக்கப்படவில்லை. எனவே ஒரு இந்துஸ்தானி பாடகரானார்.  லக்னோ கதக் கேந்திரவின் சங்கீத நாடக அகாதமியில் தனது குரு விக்ரம் சிங்கேயின்,  கீழ் தனது எட்டு வயதில் ஒரு நடனக் கலைஞராக தனது திறனைக் காட்டியபின் முறையான பயிற்சியைப் பெற்றார். அங்கு படிக்கும் போது, பாலியின் திறமையை நம்பிய பண்டிட் ராம் மோகன் மகாராஜ்  மற்றும் கபிலா ராஜ்  ஆகியோரின் கீழ் பயிற்சியினைப் பெற்றார்.

கல்வி 
பாலி சந்திரா 1987ஆம் ஆண்டில் லக்னோவின் அவத் பெண்கள் கல்லூரியில் பொருளாதாரம் மற்றும் மானுடவியலில் பட்டம் பெற்றார். பின்னர், லக்னோ பல்கலைக்கழகத்தில் மானுடவியலில் முதுகலைப் பட்டம் பெற்ற இவர், பழங்குடி இசை மற்றும் காடி பழங்குடியினரின் நடனம் குறித்த ஆராய்ச்சிக்காக தங்கப் பதக்கம் பெற்றுள்ளார்.

குருகுல் 
பாலி சந்திரா, துபாய் மற்றும் சுவிட்சர்லாந்தின் "'குருகுல்'"' என்ற நடனப்பள்ளியை நிறுவி அதன் கலை இயக்குனராக இருக்கிறார். குருகுல் அதன் முறையான மற்றும் கட்டமைக்கப்பட்ட பயிற்சித் திட்டத்துடன் கதக்கின் வளமான கலாச்சார பாரம்பரியத்தை அதன் அனைத்து தூய்மையிலும் அதன் மாணவர்களுக்கு வழங்குவதில் கவனம் செலுத்துகிறது. அங்கு நடன வடிவம் நடைமுறையில் உள்ளது. மேலும், யோகாவின் வெவ்வேறு அம்சங்களை உள்ளடக்கிய அதன் உண்மையான வடிவத்தில் பகிரப்படுகிறது.

குறிப்புகள் 

கதக் நடனக் கலைஞர்கள்
வாழும் நபர்கள்
1967 பிறப்புகள்
இந்தியப் பாரம்பரிய பெண் நடனக் கலைஞர்கள்
பிரதீக்சா காசி

பிரதீக்சா காசி (Prateeksha Kashi) ஒரு இந்திய குச்சிபுடி நடனக் கலைஞர் ஆவார். குச்சிபுடி என்பது,  இந்தியாவிலுள்ள ஆந்திர பிரதேசத்தின்  பாரம்பரிய நடன வடிவம் ஆகும். இவர், முனைவர் குப்பி வீரண்ணாவின் குடும்பத்தைச் சேர்ந்தவர்.  இவர், தனது ஐந்து வயதில் நடனமாடத் தொடங்கினார். குச்சிபுடியில்  அவரது தாயார் மற்றும் குரு திருமதி. வைஜயந்தி காசியிடம் பயிற்சி பெற்றார். திருமதி வைஜயந்தி காசி,  ஒரு பிரபலமான குச்சிபுடி நடனக் கலைஞர், புகழ்பெற்ற கலைஞர் மற்றும் நடன இயக்குநர் ஆவார். மேலும், இவர், சாம்பவி ஸ்கூல் ஆஃப் டான்ஸின் கலை இயக்குநர் ஆவார். கர்நாடக சங்கீத நிருத்ய அகாதமியின் தற்போதைய தலைவராகவும் வைஜயந்தி காசி உள்ளார்

நடனப்பயிற்சி 
பிரதீக்சா காசி கணினி அறிவியல் பொறியாளர் ஆவார். இவரது ஆர்வம் நடனத்திற்கு அப்பால் நடிப்பு, கற்பித்தல், ஒழுங்கமைத்தல் மற்றும் நட்டுவாங்கம் பயிற்சி ஆகியவற்றில் இருந்தது. நட்டுவாங்கம் என்பது, ஒரு பாரம்பரிய இந்திய நடனப் பாடலை நடத்தும் கலை ஆகும்.  இது லயம் அல்லது தாள உணர்வைக் குறிக்கிறது, இது இந்திய பாரம்பரிய  நடனமான பரதநாட்டியத்தின் மிக முக்கியமான அம்சமாகும். மேலும், இவர், குச்சிபுடியைப் பரப்புவதற்கும், அதை நோக்கி இளைஞர்களை ஊக்குவிப்பதற்கும் மிகுந்த ஆர்வத்துடன், பெங்களூரில் ஆர்வமுள்ள நடனக் கலைஞர்களுக்குப்  பயிற்சி அளிக்கிறார்.

தொழில்நுட்பம் குறித்த பேட்டி 
நோ யுவர் ஸ்டார்என்கிற நிகழ்ச்சிக்கு அளித்த பேட்டியில், தொழில்நுட்பம் கலைக்கு எவ்வாறு பயனளித்தது என்று பிரதீக்சா காசி மேற்கோள் காட்டினார்- "ஒரு வகையில் எனது தொழில்நுட்பப் படிப்பு எனது கலைக்கு மிகவும் பொருத்தமாக இருக்கிறது, மேலும் நடனக் கலைஞராக எனது வாழ்க்கையில் நீண்ட தூரம் வருகிறது. தொழில்நுட்ப ஆர்வலராக இருப்பது மற்றும் தொழில்நுட்பம் வழங்கும் திறனை மேம்படுத்துவது மிகவும் முக்கியம் என்று நான் நினைக்கிறேன்; இசை, ஒளியமைப்பு, ஊடகம் மற்றும் பலவற்றின் அடிப்படையில் செயல்திறனின் தரத்தை மேம்படுத்துவதற்கான பரந்த அளவை அடையலாம், கற்றுக்கொள்ளலாம் அல்லது யோசனைகளை செயல்படுத்தலாம். இந்தியாவில் தொழில்நுட்ப புரட்சி எப்போதுமே கலைக்கு சாதகமாக இருக்கிறது! " என்று கூறியுள்ளார்.

வாழ்க்கை மற்றும் தொழில் 
பிரதீக்சா காசி, இந்திய மாநிலமான  கர்நாடகாவிலுள்ள பெங்களூரில் ஒரு கலைக் குடும்பத்தில் பிறந்தார். இவர் குச்சிபுடி நடனக் கலைஞரான வைஜயந்தி காசி மற்றும் விஜய் காசியின் மகள் ஆவார். இவரது தந்தை விஜய் காசி, ஒரு திரைப்பட மற்றும் தொலைக்காட்சி நடிகர் ஆவார்.

பிரதீக்சா காசி, மூன்று வயது குழந்தையாக இருந்தபோது,  மகாபாரதத்திலிருந்து  அம்பே என்ற நடன நாடகம் முழுவதையும் பாடி நடனமாடினார் என்று கூறப்படுகிறது. உண்மையில், இவரது ஐந்து வயதில் இவருக்கு மேடை அறிமுகமானது.  இவரது தாயார் ரமண மகரிஷி நிறுவனத்தில், ஒரு நிகழ்ச்சி நடத்தும்போது மேடையில் ஓடி, சாம்பவி ஸ்கூல் ஆஃப் டான்ஸின் மூத்த நடனக் கலைஞர்களுடன் ஒத்திசைந்து நடனமாடத் தொடங்கினார். அப்போதிருந்து, இவர் தனது தாயார் மற்றும் குருவான,  திருமதி வைஜயந்தி காசியிடம் குச்சிபுடியில் பயிற்சி பெற்றார். தனது பதின்மூன்றாவது வயதில், குச்சிபுடி நடனத் தேர்வில் பிரதீக்சா ஒரு உயர்ந்த மதிப்புடன் மாநிலத்தில் முதலிடம் பிடித்தார். பிரதீக்சா காசி தனது படிப்பிலும் சிறந்து விளங்கினார்; தனது பொறியியல் கல்லூரியில் கணினி அறிவியலில் முதலிடம் பெற்றதற்காக தங்கப் பதக்கம் பெற்றார்.

பிப்ரவரி 20, 2009 அன்று பிரதீக்சா காசி தனது "ரங்கபூஜா"  என்கிற நடன நிகழ்ச்சியைச் செய்தார், அதன் பின்னர் இவர் ரைசிங் ஸ்டார் என்று அங்கீகரிக்கப்பட்டார்.

குறிப்புகள்

வெளி இணைப்புகள் 

இந்திய தொலைக்காட்சி நடிகைகள்
வாழும் நபர்கள்
குச்சிப்புடி நடனக் கலைஞர்கள்
இந்தியப் பாரம்பரிய பெண் நடனக் கலைஞர்கள்
மனவளக்கலை பாகம் 3 (நூல்)

மனவளக்கலை பாகம் 3 எனும் நூல் வேதாத்திரி மகரிஷி எழுதிய மற்றும் பொதுக்கூட்டங்களில் ஆற்றிய உரைகள், எழுதிய கட்டுரைகள், நேரில் நடத்திய அகத்தாய்வு பயிற்சி விளக்கங்கள் ஆகியவற்றின் தொகுப்பு ஆகும்.
நூலை தொகுத்து உதவியவர் எம்.கே.தாமோதரன். பதிப்புரை எஸ்கேஎம்.மயிலானந்தன் (தலைவர், உலக சமுதாய சேவா சங்கம்)

இந்நூல் பேரியக்க மண்டல இயக்கம், இறைநிலை, உயிர்,காந்தம்,அறிவு, மனம் ஆகிய மறைபொருள் விளக்கத்தை உள்ளடக்கியது. இதன் முதல் பதிப்பு ஆகஸ்ட் 1994 -ஆம் ஆண்டு வேதாத்திரி பதிப்பகம் வெளியிட்டது.பல மறுபதிப்புகளை கண்டது.

பொருளடக்கம்
1.சீவ இனத் தோற்றம்
2.பஞ்சதன்மாத்திரை 
3.மனிதருள் வேறுபாடு ஏன் ?  
4.வர்ணாசிரம தர்மம்  
5.வானியலும் , சோதிடமும் 
6.அலை இயக்கம் 
7.சிலை வணக்கம் 
8.அறிவே தெய்வம் 
9.பிறப்பிற்கு முன்னும் இறப்பிற்கு பின்னும் உயிரின் நிலை 
10.பெண்களின் பெருமை
11.தனிமனிதனும் சமுதாயக் கடமையும் 
12.உலக அமைதி

சான்றுகள்
1.முதுநிலை பேராசிரியர். எம்.கே.தாமோதரன், ஸ்மார்ட் இயக்குநர்

இவற்றையும் காண்க
வேதாத்திரி மகரிஷியின் பொன்மொழிகள் 5000 (நூல்)
கடவுளும் கருமையமும் (நூல்)
உண்மை நிலை விளக்கம் (நூல்)
அருளருவி பகுதி 2 (நூல்)
உலக சமாதானம் (நூல்)
அருள்தந்தையின் நகைச்சுவையுணர்வு (நூல்)
அறிவுத் திருக்கோவில்
மனவளக்கலை பாகம் 2 (நூல்)
மனவளக்கலை பாகம் 1 (நூல்)
மனம் (நூல்)

வேதாத்திரி பதிப்பக நூல்கள்
இராணி கர்ணா

இராணி கர்ணா (Rani Karnaa) இவர் ஓர் இந்திய பாரம்பரிய நடனக் கலைஞராக இருந்தார். கதக்கின் இந்திய நடன வடிவத்தில் தேர்ச்சி பெற்றதற்காக நன்கு அறியப்பட்டார். மேலும் கலை வடிவத்தின் மிகச்சிறந்த வெளிப்பாடுகளில் ஒருவராக பலராலும் கருதப்பட்டார். நடனத்துறையில் இவர் செய்த சேவைகளுக்காக, 2014 ஆம் ஆண்டில், இந்திய அரசாங்கத்தால், நான்காவது மிக உயர்ந்த குடிமை விருதான பத்மசிறீ விருது இவருக்கு  வழங்கி கௌரவிக்கப்பட்டார்.

சுயசரிதை 
இராணி கர்ணா, 1939 ல் பிறந்த ஆகியவை இருந்ததாக சிந்தி அமீர் குடும்பத்தில்  இன்றைய பாக்கித்தான் மற்றும் முன்னாள் பிரித்தானிய இந்தியாவின் ஐதராபாத்த்தில், பிறந்தார். இவரது தந்தை அசாண்டாஸ் கர்ணா முதலில் லர்கானா பிராந்தியத்தைச் சேர்ந்த கர்ணாமலானி குடும்பத்தைச் சேர்ந்தவர். கர்ணாமலானியின் குடும்பப் பெயர், ஒரு குறிப்பிட்ட காலப்பகுதியில், கரணானி என்றும், இறுதியில் கர்ணா என்றும் சுருக்கப்பட்டது. 1942 ஆம் ஆண்டில், இளம் ராணி மூன்று வயதாக இருந்தபோது இவரது குடும்பம் தில்லிக்கு குடிபெயர்ந்தது. தில்லியில் தனது ஆரம்ப பள்ளிப்படிப்பைப் பெற்ற இவர், தில்லியின் இந்துக் கல்லூரியில் தாவரவியலில் பட்டம் பெற்றார். பின்னர், இவர் தாவரவியலில் ஹானர்ஸ் பட்டமும் பெற்றார். ஆனால் கல்வியிலிருந்து தனது நடன வாழ்க்கையில் கவனம் செலுத்தத் தொடங்கினார்.

இராணி கர்ணாவின் மூன்று வயதில் இவரது குடும்பம் சிந்தி பகுதியிலிருந்து தில்லியின்   கன்னாட்டு பிளேசில் குடியேறியது. இவர் பக்கத்துவீட்டில் நடனமாடுவதைப் பார்த்து நடனத்தின் மீது ஆர்வத்தை வளர்த்துக் கொண்டார். நடனக்கலையைக் கற்பிக்க வலியுறுத்தி, நான்கு வயதிலிருந்தே நடனத்தைக் கற்கத் தொடங்கினார். கதக், ஒடிசி, பரதநாட்டியம் மற்றும் மணிப்பூரி ஆகியவற்றைக் கற்றுக் கொண்டார். நிருத்யாச்சார்ய நாராயண பிரசாத் மற்றும் சுந்தர் பிரசாத் ஆகியோர் இவரது ஆரம்ப ஆசிரியர்கள் ஆவர். குரு ஹிராலாலின் கீழ் ஜெய்ப்பூர் கரானா பாணியையும், பண்டிட் பிர்ஜு மகாராஜிடமிருந்து லக்னோ கரானா நெறிமுறைகளையும் பயிற்சிப் பெற்றார்.

பயிற்சி 
இராணி கர்ணா 1963ஆம் ஆண்டில் ஒடியா குடும்பத்தில் திருமணம் செய்துகொண்டபோது தனது இல்லத்தை புவனேசுவருக்கு மாற்றினார்.  அங்கு பிரபல ஒடிசி நடனக் கலைஞரான கும்கும் மொகந்தியைச் சந்திக்க ஒரு வாய்ப்பு கிடைத்தது. அவர் மூலம், ராணி கர்ணா புகழ்பெற்ற குருவான கேளுச்சரண மகோபாத்திராவுடன் தொடர்பு கொண்டு 1966 முதல் 1985 வரை ஒடிசியைக் கற்றுக்கொண்டார். புகழ்பெற்ற ருக்மிணி தேவி அருண்டேலின் சீடரான அமுபி சிங், நரேந்திர குமார் மற்றும் லலிதா சாஸ்திரி போன்ற பல பிரபலமான குருக்களின் கீழ் பயிற்சி  பெற்றுள்ளார்.

இராணி கர்ணா இந்தியாவிலும் வெளியேயும் பரவலாக தனது நடன் நிகழ்ச்சிகளை நிகழ்த்தியுள்ளார். இந்தியாவில் கிட்டத்தட்ட அனைத்து முக்கிய பாரம்பரிய நடன விழாக்களிலும்  நடன் நிகழ்ச்சிகளை நிகழ்த்தியுள்ளார்.  இவரது நடனம் இங்கிலாந்து, ரஷ்யா மற்றும் பல ஐரோப்பிய நாடுகளில் பாராட்டுகளைப் பெற்றதாகக் கூறப்படுகிறது.

இராணி கர்ணா கொல்கத்தாவில் வசித்து வந்தார். 1978ஆம் ஆண்டில் இவரது கணவர் நாயக் கொல்கத்தாவுக்கு மாற்றப்பட்டபோது புவனேசுவரிலிருந்து மாறினார்  சமஸ்கிருதிகி ஸ்ரேயாஸ்கர்  என்ற நிறுவனத்தின் இயக்குநராக தனது கடமையில் ஈடுபட்டார். சமீப காலம் வரை அதன் பொறுப்பில் இருந்தார். இவரது கடைசி நடன நிகழ்ச்சி இவரது 73ஆவது வயதில் 2013 இல் இருந்தது.

குறிப்புகள்

வெளி இணைப்புகள் 
 
 
 
 

சங்கீத நாடக அகாதமி விருது பெற்றவர்கள்
கதக் நடனக் கலைஞர்கள்
வாழும் நபர்கள்
1939 பிறப்புகள்
இந்தியப் பாரம்பரிய பெண் நடனக் கலைஞர்கள்
பத்மசிறீ விருது பெற்ற கலைத் துறையினர்
இராணி கர்ணாவதி

இராணி கர்ணாவதி (Rani Karnavati) என அழைக்கப்படும் இராணி கர்மாவதி  என்பவர் இந்தியாவின் பூந்தி நகரத்தின் இளவரசியும் மற்றும் தற்காலிக ஆட்சியாளராகவும் இருந்தார். இவர் மேவார் இராச்சியத்தின் தலைநகரான சித்தோர்கரைச் சேர்ந்த ராணா சங்கா என்பவரை மணந்தார். இவருக்கு ராணா விக்ரமாதித்யன் மற்றும் ராணா உதய் சிங் என்ற இரண்டு இளவரசர்கள் இருந்தனர். மேலும் இவர், புகழ்பெற்ற மகாராணா பிரதாப்பின் பாட்டியுமாவார். தனது கணவர் ராணா சங்கா இறந்த பின்னர், சிறிது காலம் 1527 முதல் 1533 வரை தனது மகன் ராணா விக்ரமாதித்யன் சிறுவனாக இருந்ததால் ஆட்சிப் பொறுப்பை ஏற்றார். இவர் தனது கணவரைப் போலவே கடுமையாக இருந்தார். தவிர்க்க முடியாமல் குசராத் இராணுவத்திடம் விழும் வரை சித்தோரை ஒரு சிறிய படையினருடன் பாதுகாத்தார். இவர் தப்பி ஓட மறுத்து, தனது கௌரவத்தைப் பாதுகாக்க கூட்டுத் தீக்குளிப்பு  மூலம் தீயிட்டு உயிரை மாய்த்துக் கொண்டார்.

சுயசரிதை 
கி.பி 1526இல் பாபர் டெல்லி சிம்மாசனத்தை கைப்பற்றிய பின்னர், பாபருக்கு எதிராக ராஜபுத்ர அரசர்களின் கூட்டமைப்பை ராணா சங்கிராம் சிங் என்கிற மேவாரின் ராணா சங்கா வழிநடத்தினார். பின்னர், 1527இல் நடந்த கனுவா போரில், ஒருங்கிணைந்த ராஜபுத்ர படைகள் தோற்கடிக்கப்பட்டன. இந்தப்போரில் காயம்பட்ட ராணா சங்கா சிறிது காலத்திலேயே இறந்தார். தனது கணவர் இறந்ததும், இராணி கர்ணாவதி, சிறுவனாக இருந்த தனது மூத்த மகன் விக்ரமாதித்யனின் பெயரில் ஆட்சியை ஏற்றுக்கொண்டார். இதற்கிடையில், குசராத்தை சேர்ந்த பகதூர் ஷா என்பவரால் மேவார் இரண்டாவது முறையாக தாக்கப்பட்டு வீழ்த்தப்பட்டது. இது ராணிக்கு மிகுந்த கவலையாக இருந்தது.

உள்ளூர் விரோத பிரபுக்கள் விக்ரமாதித்யனுக்காகப் போராடத் தயாராக இல்லை. உடனடி யுத்தம் சிசோடியர்களின் வரலாற்றில் மற்றொரு கறை என்று உறுதியாகத் தெரிந்தது. ராணி கர்ணாவதி சிசோடியர்களின் கௌரவத்திற்காக முன்வருமாறு பிரபுக்களுக்கு கடிதம் எழுதினார். மேலும் விக்ரமாதித்யனுக்காக இல்லாவிட்டாலும் மேவாருக்காக போராட பிரபுக்களை வற்புறுத்தினர். விக்ரமாதித்யனும்ம் உதய் சிங்கும் போரின் போது அவர்களின் தனிப்பட்ட பாதுகாப்புக்காக பூந்தி செல்ல வேண்டும் என்பதே அவர்களின் ஒரே நிபந்தனை. ராணியும் தனது மகன்களை பூந்திக்கு அனுப்பி வைத்தார். ராணி முகலாயப் பேரரசர் உமாயூனிடம் உதவி கேட்டு ஒரு ராக்கி கயிறை அனுப்பினார். இதனால் இவரது பெயர் ரக்சா பந்தன் பண்டிகையுடன் மாற்றமுடியாமல் இணைக்கப்பட்டது.

சித்தோரின் வீரர்கள் கடுமையாகப் போராடினார்கள், ஆனால் எதிரிகள் எண்ணிக்கையில் அதிகமாக இருந்தனர். மேலும் உமாயூனால் சரியான நேரத்தில் உதவிக்கு வர இயலவில்லை  பஹதூர் ஷா சித்தோர் நகருக்குள் நுழைந்து இரண்டாவது முறையாக அதைக் வெற்றிக் கொண்டார். தோல்வியடைந்த கர்ணாவதியும் அரசவையின் பிற பெண்களும் கி.பி 1535 மார்ச் 8 அன்று கூட்டுத் தீக்குளிப்பு மூலம் தற்கொலை செய்து கொண்டனர். உமாயூன் தாமதமாக உதவினாலும், 1535இல் பகதூர் ஷாவிடமிருந்து மாண்டுவைக் கைப்பற்றி கர்ணாவதியின் மரணத்திற்குப் பழிவாங்கினார்.

மேற்கோள்கள்

குறிப்புகள் 
 Medieval India: From Sultanat to the Mughals Part - II

வெளி இணைப்புகள் 
 Stones of Rajput valour at பிசினஸ் லைன், தி இந்து, April 10, 2000

இந்திய அரச குடும்பப் பெண்கள்
1535 இறப்புகள்
உடன்கட்டை ஏறியவர்கள்
வசுந்தரா தொரைசாமி

வசுந்தரா தொரைசாமி (Vasundhara Doraswamy, பிறப்பு 1949) என்பவர் கர்நாடக மாநிலம், மைசூரில் உள்ள வசுந்தரா நிகழ்த்து கலை மையத்தின் நிறுவனர் / இயக்குநர் ஆவார். இவர் ஒரு திறமையான பாரதநாட்டிய நடனக் கலைஞர், நடன இயக்குநர் மற்றும் மரியாதைக்குரிய குரு ஆவார். அவர் கடந்த ஆறு தசாப்தங்களாக மிக உயர்ந்த நிலையில் கலை வடிவத்திற்கு பங்களிப்பு செய்துள்ளார். இவர் மறைந்த ஸ்ரீ பட்டாபி ஜோயிசின்  முன்னோடி சீடர்களில் ஒருவர்.

ஆரம்ப கால வாழ்க்கை 
வசுந்தரா தெற்கு கனராவின் (கர்நாடகம்) மூடுபித்ரியில் பிறந்தார்   இவரது பெற்றோர் பி. நாகராஜ் மற்றும் திருமதி. வரதா தேவி ஆவர்.  முரளிதரராவின் வழிகாட்டுதலின்படி இவருக்கு 4 வயதில் பாரதநாட்டியம் அறிமுகமானது. மேலும் மாநில அளவிலான போட்டியில் தன் 5 வயதில் தங்கப்பதக்கம் வென்றார். இது இவரது திறனை வெளிச்சம் போட்டுக் காட்டியது. இதன் பிறகு  பந்தநல்லூர் மீனாட்சி சுந்தரம் பிள்ளையின் மாணவர் மறைந்த ஸ்ரீ ராஜரத்தினம் பிள்ளையின் மேற்பார்வையில் பயிற்சியளிக்க  இவரது பெற்றோரைத் தூண்டியது. வசுந்தரா, தனது அர்ப்பணிப்பினாலும், பயிற்சியினாலும் கர்நாடக இடைநிலைக் கல்வி வாரியத்தால் நடத்தப்பட்ட வித்வத் தேர்வில் முதலாவது இடத்தைப் பெற்று தொடர்ச்சியாக மூன்று தங்கப் பதக்கங்களைப் பெற்றார். இவர் மறைந்த  எச். எஸ். தொரைசாமியை மணந்தார்.  ஆஸ்திரேலியாவில் வசிக்கும் இவரது மகனுடன்  மருமகள் மேகாலா ஹிராசவே தனது பாரம்பரிய பணியைத் தொடர்கிறார். மேகாலா ஹிராசாவே ஆர்ட் ஆஃப் வின்யாசா என்று அழைக்கப்படும் ஒரு பிரபலமான பள்ளியைக் கொண்டுள்ளார். அங்கு அவர் மாணவர்களுக்கு மிகுந்த ஆர்வத்துடனும், கலை வடிவத்தில் நடனம் கற்பிக்கிறார்.

தொழில் 
வசுந்தரா 1988 ஆம் ஆண்டு முனைவர் பட்ட ஆய்வு செய்து பட்டம் பெற்றார். இந்த ஆய்வில் யோகாவிற்கும் பரதநாட்டியத்திற்கும் இடையிலான தொடர்பு குறித்து ஆய்வு மேற்கொண்டார்.    இவர் நாட்டுப்புறவியலில் முதுகலை பட்டம் பெற்றவர் மற்றும் 'டாங்-டா' மற்றும் ' களரிப்பயிற்று '  ஆகிய தற்காப்புக் கலைகளின் முழுமையான பயிற்சி பெற்றவராக உள்ளார்.  முனைவர் வசுந்தரா யோகாவுக்கும், நடனத்திற்கும் இடையிலான தொடர்பு குறித்து "நாட்டிய யோகா தரிசனம்" என்ற பெயரில் ஒரு கட்டுரையை வெளியிட்டுள்ளார்.

இவரது நடனக் அமைப்பு செய்த, `பாஞ்சலி` நடனமானது யக்சகானம் இசையை ( கர்நாடகத்தின் ஒரு நாட்டுப்புற இசை வடிவம் ) பரதநாட்டியத்திற்கு மாற்றியமைத்ததற்காக குறிப்பிடப்பட்டுள்ளது. கங்கா லஹரி, அம்பே, தாட்சாயணி, பாஞ்சாலி, சகுந்த குஞ்சனா (உதயவர மாதவ ஆச்சார்யாவின் தலைசிறந்த இலக்கிய படைப்புகள்) மற்றும் இப்போது ஜோதி சங்கரின் சேத்ரா தௌரபதி போன்ற தனி ஆடல்கள் பாராட்டுகளைப் பெற்றுள்ளன.

டாக்டர் வசுந்தராவுக்கு கர்நாடக மாநில அரசால் நடனத்திற்காக வழங்கப்படும் மிக உயர்ந்த மாநில விருதான "நாட்டிய ராணி சாந்தலா" விருது வழங்கப்பட்டது. மேலும் கர்நாடக மாநிலத்தின் விருதான  ராஜ்யோத்சவா விருதும் இவருக்கு வழங்கப்பட்டுள்ளது. "கர்நாடக கலா திலக்" மிக இளம் வயதில் பெற்றவர் இவராவார்.  மேலும் கர்நாடக சங்க நிருத்யா அகாதமியின் மதிப்புமிக்க விருது மற்றும் உடுப்பி ஸ்ரீ கிருஷ்ண மடத்திலிருந்து "ஆஸ்தானா நிருத்ய ரத்னா" பெற்ற ஒரே நபர் இவராவார். தூர்தர்ஷன் இந்தியாவால் இவருக்கு "சந்தனா விருது" வழங்கப்பட்டது.

குறிப்புகள் 

தட்சிண கன்னட மாவட்ட நபர்கள்
வாழும் நபர்கள்
1949 பிறப்புகள்
பரதநாட்டியக் கலைஞர்கள்
இந்தியப் பாரம்பரிய பெண் நடனக் கலைஞர்கள்
மாட்டுத்தாவணி (திரைப்படம்)

மாத்துதவானி என்பது பவித்ரன் எழுதி இயக்கிய 2012 இந்திய தமிழ் மொழி நாடக படமாகும். இப்படத்தில் ராம்கிரண் மற்றும் மேனகா ஆகியோர் முக்கிய கதாபாத்திரங்களில் நடித்துள்ளனர். இத்திரைப்படத்தில் விமல் மற்றும் சூரி துணை வேடங்களில் நடித்துள்ளனர். இத்திரைப்படத்திற்கு தேவா இசையமைத்துள்ளார். படம் மோசமான விமர்சனங்களுக்கு திறந்திருந்தது.

நடிகர்கள் 
 ராம்கிரண் 
 சதீஷ் 
 மீனாட்சி 
 விமல் 
 சூரி 
 பொன்னம்பலம் 
 மேனகா 
 தண்டபாணி

தயாரிப்பு 
இயக்குநர் பவித்ரன் இத்திரைப்படத்தினை  2007 மே மாதம் தொடங்கினார். ஆனால் இத்திரைப்படம் தொடர்ச்சியான சட்ட சிக்கல்களின் விளைவாக மெதுவாக திரைப்படமாகியது. நவம்பர் 2009 இல், இயக்குநர் ஊடகவியலாளர்களுக்காக ஒரு நிகழ்வை நடத்தினார். அதில் புதிய முகங்களை அறிமுகம் செய்தார்.

ஒலிப்பதிவு 
இத்திரைப்படத்திற்கு தேவா இசையமைத்திருந்தார். முன்னாள் நடிகரும் அரசியல்வாதியுமான எம்.கே.முத்து 2008 ஆம் ஆண்டில் இப்படத்திற்காக ஒரு பாடலைப் பதிவுசெய்தார், அதே நேரத்தில் பருதி வீரன் புகழ் லட்சுமி, தேவா இசையமைத்த ஆல்பத்தில் பாடினார்.

குறிப்புகள்

வெளி இணைப்புகள் 
 Mattuthavani on IMDb

இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
2012 திரைப்படங்கள்
சோனல் மான்சிங்

சோனல் மான்சிங் (Sonal Mansingh பிறப்பு 30 ஏப்ரல் 1944) இந்திய பாரம்பரிய நடன கலைஞர் மற்றும்  பரதநாட்டியம் மற்றும் ஒடிசி நடன பாணியின் ஆசிரியர் ஆவார்.   இந்திய ஜனாதிபதியின்  பரிந்துரையின் பேரில் .நாடாளுமன்ற மேல்சபை உறுப்பினராக . நியமிக்கப்பட்டார்.

ஆரம்ப வாழ்க்கை மற்றும் பின்னணி 
மும்பையில் பிறந்த சோனல் மான்சிங்   அரவிந்த் மற்றும்  பூர்னிமா பாக்வசா தம்பதியரின் மூன்று குழந்தைகளில் இரண்டாவது குழந்தையாவார்.  குஜராத்  மாநிலத்தின் நன்கு அறிமுகமான சமூக சேவகராக விளங்கும் இவர் 2004 ஆம் ஆண்டுக்கான  பத்ம பூஷன் விருதை பெற்றுள்ளார். சோனல் மான்சிங்கின் தாத்தா மங்கள் தாஸ் பாக்வசா சுதந்திர போராட்ட வீரரும், இந்தியாவின் முதல் ஐந்து கவர்னர்களில்  ஒருவராவார்.
நாக்பூரில் ஒரு ஆசிரியரிடம்  நான்கு வயதில் தனது மூத்த சகோதரியுடன் மனிப்புரி நடனத்தை கற்கத் துவங்கினார். ஏழாவது வயதில் மும்பை குமார் ஜெயகார்  உட்பட பந்தநல்லூர் நாட்டியப்பள்ளியைச் சேர்ந்த  பல்வேறு நடன ஆசிரியர்களிடம் பரதநாட்டியத்தை கற்றார்,

பாரதிய வித்தியா பவனில் சமஸ்கிருதத்தில் பிரவீன் மற்றும் கோவிட் பட்டங்களை பெற்றார். மும்பை எல்பின்ஸ்டோன் கல்லூரியில் செருமானிய இலக்கியத்தில் பி.ஏ (ஹானர்ஸ்) பட்டத்தை பெற்றார்.

இருப்பினும் அவருடைய முறையான நடனப்பயிற்சி பதினெட்டு வயதில் துவங்கியது.அவரது குடும்பத்தின் எதிர்ப்பு இருந்தபோதிலும் பேராசிரியர் யு. எஸ். கிருஷ்ண ராவ் மற்றும் சந்திரபகா தேவி ஆகியோரிடம் பரதநாட்டியம் கற்றுக்கொள்வதற்காக பெங்களூரு சென்றார்.,சென்னை மயிலாப்பூரின் கௌரி அம்மாளிடம் அபிநயங்களை கற்றுத் தேர்ந்த அவர் பின்னர் 1965 ஆம் ஆண்டில் கேளுச்சரண மகோபாத்திரா என்ற புகழ்பெற்ற ஒடிசி கலைஞரிடம் ஒடிசி நடனத்தை கற்கத் துவங்கினார்.

சோனல் மான்சிங் முன்னாள் இந்திய அரசு அதிகாரி லலித் மான்சிங் என்பவரைத் திருமணம் செய்து கொண்டார். பின்னர் தம்பதியினர் இருவரும் விவாகரத்து செய்து கொண்டனர். சோனலின் மாமா மாயாதார் மான்சிங் ஒடிசி நடனப் பயிற்சிக்காக   கேளுச்சரண மகோபாத்திராவிடம் அறிமுகம் செய்து வைத்தார். .

தொழில் மற்றும் வாழ்க்கை
சோனல் மான்சிங்கின் நடன வாழ்க்கை 1962 ஆம் ஆண்டில் தொடங்கியது, மும்பையில் தனது அரங்கேற்றத்தை நிகழ்த்திய அவர் புதுதில்லியில் இந்திய பாரம்பரிய நடன மையத்தை Centre for Indian Classical Dances (CICD) 1977 இல் துவங்கினார்.
சோனல் கற்றுக் கொண்ட நடனம் பல ஆண்டுகளாக அவரை உலகம் முழுவதும் கொண்டு சென்று  பல விருதுகளையும் பெற்றுத் தந்துள்ளது. 1992 ஆம் ஆண்டு பத்மபூஷன் விருதும் , 1987 இல் சங்கீத நாடக அகாதமி விருதும்,  2003 ஆம் ஆண்டு இந்தியாவின் இரண்டாவது மிக உயரிய விருதான பத்ம விபூஷன் விருதை பெற்றுள்ளார். பாலசரஸ்வதிக்குப் பிறகு இவ்விருதினைப் பெறும் இரண்டாவது பெண் நடனக்கலைஞராக சோனல் மான்சிங் திகழ்கிறார். தொடர்ந்து 2006 ஆம் ஆண்டு மத்தியப் பிரேதச அரசால் காளிதாஸ் சம்மன் கலை விருதும் வழங்கப்பட்டது.2007 ஆம் ஆண்டு ஏப்ரல் 21ஆம் தேதி உத்தராகண்ட் மாநிலத்தின் பண்ட் எனும் இடத்தில் அமைந்துள்ள ஜி.பி. பண்ட் பல்கலைக்கழகத்தால் அறிவிலுக்கான டாக்டர் பட்டமும், சம்பல்பூர் பல்கலைக்கழகத்தால் இலக்கியத்துக்கான டாக்டர் பட்டத்தையும் பெற்றுள்ளார்.

2002 ஆம் ஆண்டில் தனது 40 ஆண்டுகால கலைப்பயணம் நிறைவடைந்ததைக் குறிக்கும் வகையில், இந்தி திரைப்பட இயக்குநர் பிரகாஷ் ஜா, சோனல் என்ற பெயரில் ஒரு ஆவணப்படம் தயாரித்தார். அப்படம் அந்த ஆண்டின் சிறந்த ஆவணத் திரைப்படத்திற்கான தேசிய திரைப்பட விருதையும் வென்றது.

மேற்கோள்கள்

ஒடிசி நடனக் கலைஞர்கள்
சங்கீத நாடக அகாதமி விருது பெற்றவர்கள்
வாழும் நபர்கள்
1944 பிறப்புகள்
இந்தியப் பாரம்பரிய பெண் நடனக் கலைஞர்கள்
மாநிலங்களவை நியமன உறுப்பினர்கள்
பிந்து பணிக்கர்

பிந்து பணிக்கர் என்பவர் ஒரு இந்தியத் திரைப்பட நடிகை ஆவார். இவர் 140 க்கும் மேற்பட்ட திரைப்படங்களில் நடித்துள்ளார். மலையாளத் திரைப்படங்களில் நகைச்சுவை மற்றும் கதாபாத்திர வேடங்களில் நடித்துள்ளார். வாத்சல்யம், சூத்ரதரன், ஜோக்கர் ஆகியவை இவர் நடித்த முக்கிய திரைப்படங்களாகும். பிந்து சிறந்த துணை நடிகைக்கான நான்காவது லக்ஸ்-ஏசியானெட் விருது வென்றவர். பிந்து மலையாளத் திரைப்பட கலைஞர்கள் சங்கத்தின் நிர்வாகக் குழுவில் உறுப்பினராக இருந்தார்.

தனிப்பட்ட வாழ்க்கை 
பிந்து முதன்முதலில் பிஜு நாயரை 1998 இல்  திருமணம் செய்து கொண்டார். இத்தம்பதியினருக்கு கல்யாணி என்ற மகள் பிறந்தாள். பிஜு நாயர் இறந்த பின்னர் நடிகர் சாய் குமாரை 2009 இல் திருமணம் செய்து கொண்டார்.

விருதுகள் 

 2001 - கேரள மாநில திரைப்பட விருதுகள் : இரண்டாவது சிறந்த நடிகை - சூத்ரதரன் 
 2001 - துணை நடிகைக்கான ஆசியநெட் திரைப்பட விருது - நரேந்திர மகன் ஜெயகாந்தன் வக 
 2013 - டி.டி.கே பிரெஸ்டீஜ்-வனிதா திரைப்பட விருதுகள் - சிறந்த துணை நடிகை - புள்ளிப்புலிகளும் ஆட்டின்குட்டியும்  
 2014– சிறந்த துணை நடிகைக்கான 61 வது பிலிம்பேர் விருதுகள் - புள்ளிப்புலிகளும் ஆட்டின்குட்டியும் படத்திற்காக பரிந்துரைக்கப்பட்டது.
 2014-நிலுவையில்- துணை நடிகையாக  புள்ளிப்புலிகளும் ஆட்டின்குட்டியும் என்ற படத்தில் நடித்தமைக்காக சிறந்த நடிகைக்கான 3 வது தென்னிந்திய சர்வதேச திரைப்பட விருதுகள்.

தொலைக்காட்சி 

 1995: மொஹரவம் (தூர்தர்ஷன்) 
 2005: சஹதர்மினி (ஏசியானெட்) 
 எல்லாம் மாயாஜலம் (ஆசியநெட்) 
 சந்தனகோபாலம் (ஆசியநெட்)

ஆதாரங்கள்

வெளி இணைப்புகள்

இந்திய தொலைக்காட்சி நடிகைகள்
கேரள மாநில திரைப்பட விருது வென்றவர்கள்
20 ஆம் நூற்றாண்டின் இந்திய நடிகைகள்
மலையாளத் திரைப்பட நடிகைகள்
வாழும் நபர்கள்
பட்டு நகரம்

பட்டு நகரம் என்பது இதைக் குறிக்கலாம்:

இந்தியா 

 தர்மவரம், அனந்தபூர் மாவட்டம், ஆந்திரா 
 ராமநகர, கர்நாடகா 
 சாந்தேரி, எம்.பி. 
 பாகல்பூர், பீகார் 
 பூடன் போச்சம்பள்ளி , தெலுங்கானா 
 பெர்ஹாம்பூர் அல்லது பிரம்மபூர், ஒடிசா 
 முத்தநஹள்ளி, கர்நாடகா 
 காஞ்சிபுரம், தமிழ்நாடு 
 ஆரணி, தமிழ்நாடு 
 சேலம், தமிழ்நாடு 
 முபாரக்பூர், உத்தரபிரதேசம்

வங்காளம் 

 Rajshahi

குவைத் 

 மதினத் அல் ஹரீர் (அரபு மொழியில் பட்டு நகரம்)

அமெரிக்கா 

 மான்செஸ்டர், கனெக்டிகட் 
 பேட்டர்சன், நியூ ஜெர்சி
 சில்க் சிட்டி (இசைக்குழு), பிரித்தானிய-அமெரிக்கன் சூப்பர் குரூப்-இரட்டையர் மின்னணு இசை தயாரிப்பாளர்களான மார்க் ரொன்சன் மற்றும் டிப்லோ ஆகியோரைக் கொண்டது

பட்டு நகரங்கள்
இந்தியாவின் பட்டு நகரங்கள்
புதுப்புது ராகங்கள்

புதுப்புது ராகங்கள் என்பது வி. ஆதவன் இயக்கிய திரைப்படம் ஆகும். இது 1990 ஆம் ஆண்டு வெளிவந்தது. இது தமிழ் திரைப்படமாகும். இதில் சித்தாரா மற்றும் சரண் ராஜ் ஆகியோர் முக்கிய வேடங்களிலும், மலேசிய நடிகர் தேவாகர் சுப்பையா கௌரவ வேடத்திலும் நடித்துள்ளனர்.

நடிகர்கள் 
 சித்தாரா
 சரண்ராஜ் 
 ஆனந்த் பாபு 
 நாகேஷ் 
 உதய் பிரகாஷ் 
 சார்லி
 எம். என். நம்பியார் 
 வி. கே. ராமசாமி 
 டெல்லி கணேஷ் 
 ராஜேஷ் 
 உதய் பிரகாஷ்
 மனோரமா 
 குமரிமுத்து
 குண்டு கல்யாணம்

ஒலிப்பதிவு 
இத்திரைப்படத்திற்கு எஸ். ஏ. ராஜ்குமார் இசையமைத்தார்.

மேற்கோள்கள்

வெளி இணைப்புகள் 

இந்திய நாடகத் திரைப்படங்கள்
1990 தமிழ்த் திரைப்படங்கள்
இந்தியத் தமிழ்த் திரைப்படங்கள்
நாகேஷ் நடித்த திரைப்படங்கள்
வி. கே. ராமசாமி நடித்த திரைப்படங்கள்
டெல்லி கணேஷ் நடித்த திரைப்படங்கள்
எஸ். ஏ. ராஜ்குமார் இசையமைத்த திரைப்படங்கள்
மனோரமா நடித்த திரைப்படங்கள்
எம். என். நம்பியார் நடித்த திரைப்படங்கள்
சார்லி நடித்த திரைப்படங்கள்
ராஜேஷ் நடித்த திரைப்படங்கள்
குமரிமுத்து நடித்த திரைப்படங்கள்